text:
Larry Wolff (1957) al è un professôr che al insegne Storie de Europe Orientâl te Universitât di Stanford. Si è formât inte Universitât di Harvard studiant la storie de Ucraine e de Polonie, e par chest al à vût di perfezionâ la sô cognossince di dutis lis regjons europeanis là che si fevele une lenghe slave. Si è ocupât de monarchie asburgjiche tant che di un mont là che lis culturis plui diferentis a podevin esprimisi intun contest gjeografic cetant dilatât, ma intune reciproche ricjece fondade sul rispiet e su la pluralitât. Cul timp al à aprofondide la ete dal ‘700 e si interesse des problematichis peadis ae infanzie inte suaze de storie moderne. Il so cjamp di ricercje lu à puartât a investigâ lis intersezions tra Orient e Ocident, in particolâr sul plan de economie e intal cjamp des tematichis peadis ae societât, ae antropologjie e ae storie de mentalitât. I rapuarts che il Vatican al à inmaneât cu la Polonie, i leams di Vignesie cu lis regjons dal Adriatic, dai Slâfs, Viene e la Galizie a son stâts ponts di aprofondiment dal so interès sientific, simpri orientât su lis minorancis, sui popui e su lis lenghis minorizadis di Europe. Une sô idee fuarte e je che l’Est Europe al sedi stât “inventât” tant che une proiezion culturâl tacant dal secul XVIII par volontât di filosofs e di viazadôrs iluminiscj che a jerin convints di une diference profonde tra lis dôs animis europeanis (ven a stâi chê Orientâl e chê Ocidentâl) che si frontavin une cuintri chê altre come doi modei diferents di societât, di economie e di culture. La sô ricercje plui interessante si oriente intal investigâ la idee che Vignesie si jere fate de regjon Dalmatine e cemût che la Dominante e à savût sfrutâle pal so interès. La intuizion plui grande però e je chê di esplorâ la ete de infanzie tignint cont de deviance e de violence che, magari cussì no, inte societât umane si fâs cuintri des categoriis plui debilis, in particolâr i fruts e lis frutis, dispès doprâts tant che imprescj par dâ sodisfazion aes esigjencis dai grancj. In chest contest al nas “Paolina’s Innocence. Child Abuse in Casanova’s Venice” (La inocence di Paolina. La violence suntune frute inte Vignesie di Casanova), dal 2012: un studi une vore impuartant che al cjape dentri plui di 300 pagjinis di archivi, anticipât di une monografie une vore interessante, “Postcards from the End of the World” (Cartulinis de fin dal Mont), là che al va a studiâ la violence cuintri dai minôrs inte Viene di Sigmund Freud. In timps plui resints, al à ancje frontade la cuistion de Turchie vie pal secul XVIII, cu lis relazions politichis ma ancje culturâls che l’Imperi dai Otomans al à tignût cul rest de Europe, soredut cun chê Orientâl. Cussì e je nassude la opare “The Singing Turk” (Il Turc che al cjante), edite tal 2016. Wolff al è un autôr che al va daûr di olmis une vore diferentis. In plui che preseât om di sience, al è ancje autôr di oparis musicâls e teatrâls. Di fat, tal 2019 si è ocupât ancje de figure dal compositôr Erich Wolfgang Korngold, scjampât intai Stâts Unîts de Austrie naziste intal 1938, e che intal stes an al meretarà l’Oscar pes musichis dal film “The Adventures of Robin Hood”, cun Errol Flynn e Olivia de Havilland. ❚
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


c: text/html

text:
Un grum di furlans no spietavin altri: e a àn vût gust di cjapâsi la Joibe di sere libare e lâ a sintî discuti di cemût che il Friûl al pues jessi un “Laboratori di autonomie”. Cussì i 12 sindics dai Comuns di Cjarlins, Flaiban, Flumisel, Listize, Merêt, Muçane, Prissinins, Rivis Darcjan, Sedean, Tor di Zuin, Tramonts di Sot e Vît a àn clamât la schirie di incuintris sui temis de identitât e dal autoguvier che a son lâts indevant par un mês, e che a àn riclamât un centenâr di personis ognidun. Tancj sindics e aministradôrs di ogni colôr politic, ma ancje esponents de Leghe che a stan lassant il moviment o lu àn bandonât bielzà di cualchi an, si son dâts dongje par fevelâ di autonomie e aministrazion, economie, informazion e tant altri: il risultât al è stât chel di une grande partecipazion e di un interès che al mostre cemût che la idee de autodeterminazion e dal guviernâsi di bessôi no je muarte intal popul furlan. E stant ai intervents dai tancj relatôrs cheste idee no je dome vive, ma ancje necessarie. Necessarie cuintri de burocrazie che e sta puartant il Stât talian al declin, necessarie cuintri de crisi che e sta copant la economie e la societât furlanis, ma soredut necessarie par mostrâ che il Friûl nol è un cjanton di Europe cence avignî che al cîr di platâsi dal flus de globalizazion. Nuie dal gjenar, anzit: e je une regjon che e vûl jessi ae avanvuardie pes sôs ecelencis e pal valôr dai siei sistemis di produzion, di formazion e di istruzion che a mostrin che la autonomie e funzione cuant che no je un model regressîf, ma un esempli di inovazion. A son – magari cussì no – altris ambits, come la informazion e la aministrazion, dulà che i furlans si sintin une vore “colonizâts” di inaltrò, ma a son tantis lis esperiencis che dal teritori a podaressin fâ nassi un gnûf model.
Par esempli chel dai bens comuns o ancje chel dai comitâts che a cirin di viodi clâr cuant che un interès forest al cîr di mudâ il paisaç o la nature di ben determinâts sîts dal Friûl. L’interessant al è che pe prime volte, cence barieris ideologjichis e cence divisions, tancj furlans a àn provât a fevelâ di autonomie cence tabù: e la situazion no je un desert come dispès si vûl fâ crodi. Il teren par afermâ lis resons di un gnûf autonomisim al sarès, ma a mancjin ideis fuartis e soredut une leadership che lis puarti a insedâsi tal cûr dai furlans.
La idee di une ricostruzion come chê che e à vût i Furlans tant che protagoniscj daspò dal taramot e je plene di sugjestion, ma no rive a stiçâ un sens di gnove responsabilizazion: in chê volte la distruzion e veve sburtât la int a fâ un pas indevant, cumòal è clâr che no sin ancjemò rivâts al pont dulà che i furlans a ritegnin indispensabil cjapâ in man il lôr destin. Intant dut câs la autonomie e stice ancjemò la curiositât e e sburte a scoltâ intervents di bon nivel: purtrop intai dibatits il public nol à simpri vude peraule, e chest al è stât par sigûr un limit de iniziative che però si pues comedâ facilmentri intal avignî. Parcè che, a confermin i organizadôrs tant che i sindic di Cjarlins Diego Navarria e di MerêtMassimo Moretuzzo al sarès un pecjât lassâ murî cussì une esperience che e je coventade a convinci che cui che si interesse dai problemis concrets dal Friûl nol à dome il dirit ma ancje il dovê di fâ sintî la sô vôs. Soredut cumò che no son plui i partîts, e che si podarès vierzi il spazi par une gnove formazion autonomiste, ma lis cundizions par un partît no somein ancjemò jessi maduris. ❚
Walter Tomada
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +

robotstxt: allowed

filter: keep


text:
✽✽ Ma vuê, aial ancjemò costrut fevelâ di autonomie pe nestre Regjon? In chei dîs achì su la stampe al è stât dut un grant dibatiment su la cuistion. O disarès che e je ore di finîle cu lis fufignis. La autonomie no esist plui, almancul tal sens che e vignive intindude de sô nassite e fintremai tai agns indaûr. O podìn dî cun sigurece che e je robe dal secul passât. Cumò e reste dome une peraule, tant di bant che pericolose, come chê altre che si dopre dongje, ven a stâi “speciâl”.
✽✽ Di bant, parcè che vuê il Friûl al è dome une code di un imprest istituzionâl dal dut pontât su Triest e parcè che la stesse Regjon e je destinade a colâ dentri il cjalderon talian des ordenarietâts. Si salvaran, forsit, dome Val di Aoste e Sud Tirôl, par vie dai tratâts internazionâi.
✽✽ Cheste sorte e je colpe dai politics, dai partîts, ma ancje nestre. Lôr, par vie che a àn tradît il spirt de autonomie, sotans simpri des diretivis dal centri, che e sedi Rome o Milan al è indiferent; noaltris, parcè che o vin crodût che la diference di viodi cemût aministrâ lis risorsis di un teritori e fos scrite par simpri tal statût di autonomie. O vin crodût che, in cualchi maniere, si sarès mantignût ancje chel ecuilibri, dut politic, fra Friûl e Triest.
✽✽ I furlans a àn viodude la autonomie tant che un ricognossiment dal stât talian par dut chel che il Friûl al veve patît par vie de Italie, des vueris aes servitûts militârs, dal sotsvilup economic ae emigrazion. Tornait a lei la letare dai predis furlans dal 1967 e o cjatarês dutis lis motivazions di cheste rivendicazion.
✽✽ Si pensave, dut un popul al crodeve, di jessi pronts a fâ alc di miôr, di no jessi dome il confin orientâl, di dulà che a partivin muredôrs o siervutis, dulà che si mangjave dome frico e polente, dulà che a jerin ducj simpri cjocs e alpins. La autonomie, la Regjon speciâl, par noaltris a jerin chest: «O podìn fâ ben, miôr di chês altris». Par un biel toc di timp e je lade cussì: plan urbanistic, sanitari, la leç pe emigrazion, altris leçs che a son stadis precursoris. La ricostruzion dal taramot, la ponte plui alte di cheste vision. Tal mieç, di sigûr, tantis falopis: o pensi soredut ae agriculture.
✽✽ Il rapuart al resisteve, ma simpri plui debil par vie dal cancarat dai partîts e soredut de deleghe simpri plui fuarte tai lôr confronts. E se tra i tiei rapresentants no tu âs nissun che al sedi espression di cheste vision identitarie de autonomie, si rive ae situazion di vuê.
✽✽ Une conclusion une vore clare: no pues jessi une autonomie se nol esist un partît autonomist. Ator pe Europe al è dapardut cussì. Al somee un zûc di peraulis, ma in ce maniere puedino difindi, ma ancje dome guviernâ la autonomie, chei partîts che a cjapin diretivis forestis?
Une scjatule vuede duncje, ma che e covente ai partîts par meti in sene la lôr trufarie sul marcjât de politiche. ❚
DREE VALCIC
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Dree Venier
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
La nestre cuviertine e je un ricognossiment al poete furlan Pierluigi Cappello. A la sô bravure, a la sô grinte, a la sô voie di vivi, al so amôr par il Friûl. O cognòs Pier di tant timp, la sô liriche mi veve fulminât fin dal principi, ma ancje la prose le cjatavi plene di rigôr e armonie. Mi visarai simpri di cemût che al jere rivât a sintetizâ la storie dal Friûl pal spetacul dai «Cercaluna». Di chel toc di teatri al pues vignî fûr ancjemò un test scolastic di grant nivel. E o ai di dîi graciis par vê vinçût il premi Viareggio, par cont di dut il Friûl. Di vê dimostrât che o sin tiere di poetis e che un popul cence poesie o al è malât o nol esist.
Ma Cappello nus fâs un altri regâl, nus permet di slargjâ il voli su la part dal inteletuâl tal Friûl di vuê.
Intant cheste figure e je cambiade tal cors dai agns: se tal ’900 al jere sempliç savê cui che al podeve jessi incuadrât cun cheste muse, (il mestri, il professôr, l’artist, il critic di art e vie indenant), tal dì di vuê al devente plui dificil. Al somee che ducj a podedin considerâsi cussì. Al baste lâ al Grande Fratello, fevelâ di cuatri monadis che tu finissis sui gjornâi, a fâ l’opinionist.
No je plui duncje la distinzion tra lavôr manuâl e inteletuâl che e fâs la diference, e alore cui sono i inteletuâi e, soredut, chei furlans?
Si podarès dî chei che a studiin, e che, po dopo, de lôr esperience a rivin a fâ un struc di pinsîr che al è pussibil pandi in mût no setoriâl. Par fâ un esempli: Sergio Cecotti al è un fisic teoric, ma al pues dî la sô su tancj argoments, in maniere adate. Un altri esempli ancjemò: Maniacco e Sgorlon a jerin scritôrs che tes lôr oparis no si son sierâts dome suntun argoment specific, ma a son intervignûts sul mont e su la vite.
Pre Gilberto Pressac al jere un espert di musiche, ma cjalait su trops argoments che al à scrit.
Cualchidun al dîs che in Friûl il vêr inteletuâl organic, par dîle cun Gramsci, al è propit il predi. E la storie i da reson, al bastarès nomenâ Biasut, Marchet, Placerean e, insom, Beline.
Chê altre figure no pues no jessi che Pasolini, une vôs isolade in Friûl, refudade dai siei compagns di chenti, sopuartade di chei forescj, ma cussì fuarte di jessi profetiche.
Ce che nus à lassât il poete di Cjasarse e je ancjemò la fonde par il pinsîr di un Friûl braurôs dal so particolarisim, des sôs lidrîs. No dome lis poesiis, la academiute, ma il pinsîr politic su la autonomie.
Tal volum «Trilogjie tormentade» propit pre Toni si domandave il parcè che Pasolini a un ciert pont al veve finît di scrivi par furlan. «Finide un part di vite, la scuvierte di une dimension plui grande par podê jessi let e cognossût, la fuarce dal palaç roman?» Dutis domandis che Beline nol à rivât a rispuindi. Figurâsi jo.
Dome che o sai une robe e o speri intune altre.
Che Cappello al continuedi a jessi l’inteletuâl, onest e franc, che al è cumò, che al continuedi a scrivi e pensâ par furlan, cence suditance viers nissun. Po dopo la vite le decît ognidun par so cont, ma Pier, visiti che il Friûl al à bisugne di poetis. E tu tu sês un grant poete furlan.
DREE VALCIC
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Nel Comune di Latisana, durante gli interventi di manutenzione volti alla mitigazione del rischio idraulico lungo ilCanale Latisanotta, sono stati rinvenuti resti archeologici riferibili a un edificio di epoca romana lungo il tratto meridionale della sponda ovest del canale.
I lavori, condotti dal Consorzio di Bonifica della Pianura Friulana e finanziati dalla Protezione civile, si sono svolti in coordinamento con le indagini archeologiche eseguite dalla ditta CORA Società Archeologica s.r.l. sotto la direzione scientifica del funzionario archeologo Giorgia Musina per la Soprintendenza Archeologia, belle arti e paesaggio del Friuli Venezia Giulia. La scoperta di un’area archeologicamente significativa, di cui finora si ignorava l’esistenza, è stata possibile grazie alla realizzazione di indagini preventive che hanno previsto l’esecuzione di carotaggi manuali, sondaggi di approfondimento e la sorveglianza in fase di scavo con mezzo meccanico. Il sito, localizzato nei pressi di un antico corso d’acqua individuato nel corso delle indagini a poche centinaia di metri a sud rispetto al percorso della romana via Annia, si colloca all’interno di un’area densamente occupata in età storica.
Un approfondimento stratigrafico di dimensioni circoscritte richiesto dalla Soprintendenza e accordato dal Consorzio di Bonifica, resosi necessario per documentare il contesto archeologico rinvenuto, ha messo in luce i resti di un edificio d’epoca romana i cui limiti esatti non sono ancora noti, ma del quale si sonoindividuati almeno due ambienti. Delle strutture originarie si conservano solamente le fondazioni costituite prevalentemente da frammenti di grandi dimensioni di tegole disposte di taglio e di frammenti d’anfora posti a diretto contatto col substrato argilloso naturale. “Il Consorzio di Bonifica Pianura Friulana -evidenzia la Presidente dell’ente Rosanna Clocchiatti– ha fornito il proprio supporto per valorizzare i reperti rinvenuti nel corso dei lavori, nell’ambito di un percorso di collaborazione con la Soprintendenza, che consente di coniugare le tempistiche di realizzazione delle opere pubbliche con la salvaguardia e valorizzazione del patrimonio archeologico”.
Lo studio dei materiali rinvenuti nei livelli scavati, attualmente conservati nel deposito della sede di Trieste della Soprintendenza, permetterà di circoscrivere la datazione del contesto individuato. L’analisi preliminare dei reperti, costituiti da frammenti di anfore e di contenitori in ceramica grezza, comune e a impasto grigio, e da una fibula in bronzo, suggeriscono che l’edificio fosse stato occupato per un lungo periodo di tempo compreso tra la prima età romana imperiale (I-II sec. d.C.) fino al periodo tardoantico-altomedievale (V-VI sec. d.C.). L’ipotesi di una destinazione ad uso abitativo è rafforzata dalla presenza costante di ceramica sia da mensa che da cucina.
Al termine dello scavo archeologico di approfondimento sono ripresi i lavori di sistemazione del Canale Latisanotta, che si stanno svolgendo sotto la sorveglianza archeologica al fine di garantire un controllo continuo e immediato della possibile presenza di ulteriori depositi archeologici.
* * *
TISANE – IL PALÛT DI TISANE
CJATÂTS I RESCJ DI UN EDIFICI DAL TIMP DAI ROMANS DONGJE DAL CANÂL TISANOTE
Tal Comun di Tisane, intant che a vignivin fats i intervents di manutenzion par sbassâ il pericul idraulic tal Canâl Tisanote, a son stâts cjatâts i rescj archeologjics di un edifici dal timp dai Romans te part meridionâl de rive Ovest dal canâl.
I lavôrs, puartâts indevant dal Consorzi di Bonifiche de Planure Furlane e finanziâts de Protezion civîl, a son stâts fats in coordenament cu lis indagjins archeologjichis fatis de dite CORA Societât Archeologjiche s.r.l., sot de direzion sientifiche dal funzionari archeolic Giorgia Musina pe Sorintendence Archeologjie, bielis arts e paisaç dal Friûl – Vignesie Julie. La scuvierte di une aree significative pe archeologjie, che fin cumò no si saveve che e esisteve, e je stade pussibile midiant de realizazion di indagjins preventivis fatis cun carotaments manuâi, cun scandais di aprofondiment e cul control, te fase di sgjâf, fat cui mieçs mecanics. Il sît, logât dongje di un cors di aghe antîc, individuât cu lis indagjins a pôcs centenârs di metris a Sud dal percors de vie Anie romane, al è dentri di une aree che in epoche storiche e jere une vore ocupade.
Un aprofondiment stratigrafic di dimensions strentis, domandât de Sorintendence e concedût dal Consorzi di Bonifiche, che si è fat necessari par documentâ il contest archeologjic cjatât, al à mostrât i rescj di un edifici dal timp dai Romans, che i siei limits esats no son ancjemò cognossûts, ma che di chel a son stâts individuâts almancul doi ambients. Des struturis origjinariis si conservin dome lis fondis fatis pal plui di tocs grancj di cops metûts di tai e di tocs di anfuris a contat diret cul substrât di arzile naturâl. “Il Consorzi di Bonifiche de Planure Furlane – e marche la Presidente dal ent Rosanna Clocchiatti – al à dât il so supuart par valorizâ i reperts cjatâts dilunc dai lavôrs, te suaze di un percors di colaborazion cu la Sorintendence, che al permet di fâ convivi i timps di realizazion des oparis publichis cu la tutele e la valorizazion dal patrimoni archeologjic”.
Il studi dai materiâi cjatâts intai nivei sgjavâts, conservâts cumò tal dipuesit de sede di Triest de Sorintendence, al permetarà di fissâ la datazion dal contest individuât. La analisi preliminâr dai reperts – tocs di anfuris e di contignidôrs di ceramiche grese, comune e a impast grîs, e une fibule di bronç – a sugjerissin che l’edifici al fos stât ocupât par une lungje trate di timp tra la prime epoche romane imperiâl (secui I-II d. di C.) e la epoche tarde antighe – alte medievâl (secui V-VI d. di C.). La ipotesi di une destinazion a ûs abitatîf e je rinfuarçade de presince costante di ceramiche sedi di taule che di cusine.
Ae fin dal sgjâf archeologjic di aprofondiment a son tornâts a tacâ i lavôrs di sistemazion dal Canâl Tisanote, che si davuelzin sot de vigjilance archeologjiche par garantî un control continui e imediât de presince pussibile di altris dipuesits archeologjics.


text:
Siart, o Sigjeart (Sigehardus) de gjernazie dai Andechs, al fo patriarcje di Aquilee dal 1068 al 1077. La sô figure in Friûl e je di rimarc, soredut parcè che al ven ricognossût tant che fondadôr dal “stât” patriarcjâl, ven a stâi la Patrie dal Friûl. Di fat, ogni an si fâs fieste ai 3 di Avrîl in ocasion dal inovâl de sô invistidure di bande dal imperadôr Indrì IV. E i storics furlans a marchin chest so rûl. Cui che, invezit, al à scrit di lui doprant i document vaticans, lu considere un traditôr venâl, un che al à voltadis lis spalis al pape par metisi de bande dal imperadôr, fasintsi corompi in cambi di possediments e dirits.
◆ O crôt che non sedi aplicabil un judizi atuâl a avigniments di scuasit mil agns indaûr. E je vere che la invistidure dal Friûl no faseve altri che decretâ in mût formâl il dirit public feudâl su teritoris che planc a planc i patriarcjis a vevin ingrumât. Al baste ricuardâ lis concessions di Carli il Grant al patriarcje Paulin, dai trê imperadôrs Otons e, massime, dal imperadôr Corât II al patriarcje Popon, che i de ancje il dirit di bati monede.
◆ La invistidure dai 3 di Avrîl alore e fo la certificazion formâl di une situazion di fat. L’imperadôr Indrì nol pierdeve nuie, anzit, si garantive di vê tal patriarcje un aleât fedêl. Siart, cu la sô grande abilitât diplomatiche e politiche, cence rivâ a gjoldi nuie par se, al sigurave ae nestre tiere, biadelore, chel “toc di cjarte” che al coventarà, vie pai secui, par fâle deventâ chê realtât uniche in Europe che si clame Patrie dal Friûl. ❚


text:
Marie za no jesseve de cjase, lis zornadis a jerin lungjis e grisis. Lis amiis no le visitavin plui. No si sintive strache e no rivave a durmî, al pareve che i siei ritmis a fossin cambiats. Cence premure, ma cence polse, fîs e nevôts a lerin pal mont, ognidun pe sô strade. Marie ju fo compagnant a ducj, mo vistude di corot, mo saludant i plui zovins, che a levin a vivi tes grandis citâts. E cussì la cjase si fo svuedant e la viele e restà di bessole. Une dì, un davoi in strade le alterà: Ca al passe alc, si disè, e judantsi cul baston e rivà fin ae puartele de cjase. Al pareve si fos scjadenât il montafin: ambulancis di une bande, sunôrs di sirenis di chê altre, infermîrs cu lis mascarutis, elicotars sore il cjâf, il cjar dai pompîrs a brene vierte, lis cjampanis sunant a martiel. Dai megafons, a Marie i rivavin des vôs che a disevin: «Siorute, che e jentri in cjase, siorute, che e jentri in cjase, o sin in cuarantene!» Chest batibui al sturnì cetant la biade viele che le fasè ricuardâ chei timps de vuere cuant che e jere piçule: «Mame, mame, a bombardin; mame, mame, si stan brusant lis fuiacis; mame, mame, cuant piturino i ûfs?» Une volte jentrade in cjase si sintì al sigûr e e tornà a dâ di ca: Ma di ce cuarantene mi fevelavino? Di sigûr che a àn volût dîmi Cuaresime.
Marie si ricuardà di un dai tancj Miercus di cinise. E scomençave la Cuaresime. Jê e spietave cun pazience di ricevi la cinise in Crôs tal cerneli. Di frute in sù no si jere mai pierdude cheste cerimonie, se no altri pensant, che daspò di cuarante dîs a saressin rivadis: Domenie Ulive, i preparatîfs dilunc la Setemane Sante, la scampagnade tal prât, il profum des fuiacis, i ûfs piturâts, lis scraçulis de joibe sante, lis marculis tes clevis di un cuel. Cence dismenteâ il Lunis di Pasche. Ce tancj ricuarts che e veve.
Marie si sentà dongje dal barcon. E saveve che bisugnave dome spietâ. Finide la Cuaresime e sarès rivade, come simpri, Pasche floride.
CovidCurte day 20 – Conte nr. 2
#962


text:
Simpri plui cognossût par dute Italie, al à contribuît a smascarâ tantis “bufulis” vignudis fûr in rêt
Di Dree Venier
David Puente, 36 agns, al è peruan di pari, furlan di mari, venezuelan di nassite e al è a stâ in Friûl di cuant che al veve 7 agns. David al è un debunker: si clamin cussì chei che si impegnin par scuvierzi se a son veris ciertis notiziis che a zirin par Internet (e no dome). Une passion, chê de rêt e de informazion, nassude di zovin e che lu à puartât – fra chês altris sôs esperiencis – ancje a lâ a vore cu la Casaleggio Associati, la dite dal “guru” di Internet che al à fat sù il Movimento Cinque Stelle cun Beppe Grillo. Cumò al è simpri plui cognossût in dute Italie, parcè che al à contribuît a smascarâ tantis “bufulis” vignudis fûr in rêt intai ultins timps. Stant che al è a vore a Udin, no mi soi pierdût la ocasion di incuintrâlu par fâ cuatri cjacaris cun lui su fake news e informazion.
__
Ce fasial un “David Puente” a Udin, dal sigûr nol è un cognon locâl…
«Il gno cognon complet al sarès David Alejandro Puente Anzil. Mê mari e je furlane, di fat, e gno pari peruan. Si son cognossûts in Venezuela, parcè che la famee di mê mari si jere trasferide li e jo o soi nassût li. Ae etât di 7 agns si sin trasferîts a Tarcint: gno pari al à volût lassâ il Venezuela, parcè che al pensave che la situazion si sarès fate grivie. In chê volte lu àn cjapât par mat, un insegnant universitari che pal nestri futûr al è deventât operari, ma il timp i à dât reson».
__
Duncje lis scuelis tu lis âs fatis in Friûl… E cemût âstu rivât a diventâ espert di fake news?
«Sì, lis scuelis lis ai fatis ca, ancje la Universitât dal Friûl dulà che mi soi laureât in Siencis e Tecnologjiis multimediâls. Dilunc dai studis o fasevi un blog là che o frontavi temis tecnics, e o ai scomençât a interessâmi di notiziis e di “bufulis”. E cussì la societât Casaleggio e à notât chel che o fasevi e mi à clamât a lavorâ a Milan».
__
Se o pues fâ une critiche, nol è il massim intal curriculum di un debunker: o pensi ae colone “Tzè Tzè” dal blog di Grillo, li che al jere di dut…
«Chel progjet al jere nassût in altri mût e al è cambiât dopo vê dât lis mês dimissions. Purpûr mi interessavi di variis robis, e fra chês la verifiche dai contignûts. Cualchi volte i miei rilêfs a vignivin acetâts, cualchi volte no».
__
Cemût mai âstu lassât chel lavôr e sêstu tornât a Udin?
«O ai lavorât in maniere penze par agns cence recuie, no vevi une vite sociâl e Milan mi veve fat deventâ trist. A un ciert pont mi soi dit “vonde cussì!”».
__
E cumò, ce fâstu?
«O ai vierzude la partide Iva, o ai colaborât par diviersis realtâts, furlanis e no. O ai comessis impuartantis tal cjamp web e o gjestìs i rapuarts cui marcjâts spagnûi pai miei clients plui impuartants».
__
Duncje la ativitât dal to blog no tu le fasis par lavôr.
«Sigûr di no, e je une passion e le calcoli ancje un impegn civîl. Lu fâs la sere cuant che o torni a cjase. O soi restât un grant lavoradôr, i miei clients cuasi mi imponin di lâ in feriis (al rît, ndr). Ogni tant o scrîf par cualchi testade e cuntune di chestis o stin zirant un documentari educatîf».
__
Parcè nassino lis notiziis falsis, e parcè sono deventadis un probleme cussì grues?
«Domandonis… a esistin di simpri, visìnsi la frase des brioche assegnade in maniere falade a Marie Antonietta. A ducj ur plasin lis storiis: plui a fasin plasê, o dispresi, e plui a vegnin sparniçadis. Il lôr pont di fuarce al è la emozion che a discjadenin: tra chestis la rabie e je chê plui pericolose, parcè che e pues fâ nassi violence. Cui che lis cree lu fâs o par divertiment, par coionâ cui che i crôt, o in malefede disfrutant i sintiments di chei altris».
__
Mi somee che intal mont dai mieçs di comunicazion no sedi une grande culture dal debunking e dal fact checking. No son rubrichis sul argoment o redatôrs dedicâts a chest. Ce pensistu tu?
«La rêt, Internet, e à cambiât il mût di comunicâ. Prime o sielzevin e o compravin un gjornâl in edicule, vuê o podìn lei la notizie che o volìn midiant dal celulâr. In edicule a rivin dutis intal stes moment, in rêt cui che al rive prime al pues “vinci”. La presse e je un brut conseîr, lis redazions no controlin parcè che a son in ostaç dal timp. A falin ancje i miôr, ma intant il dam al è fat. La opare di debunking e je intrigose. A varessin di fermâsi, cambiâ metodi di lavôr e fâ sù un grup di fact checking stabil par ogni redazion».
__
Nol è dome Internet. Mi visi cualchi timp indaûr de fake news che e jere zirade su WhatsApp di un alarme teroristic intai centris comerciâi dal Nordest.
«O jeri propit intun centri comerciâl fûr Udin chê dì che al è stât sparniçât un audio li che si diseve che un responsabil de Polizie di Padue al saveve di atacs pussibii. Un amì mal veve passât e o soi stât il prin a zirâlu ae Polizie di Padue che e à contradit in maniere categoriche la “notizie”. La robe impressionante e je che no vevi mai viodût chel centri comerciâl cussì vueit di sabide. E chest nus dîs trop che une fake news e pues influî su lis nestris vitis, ancje dal pont di viste economic».
__
Nus contistu di un altri esempli di fake news locâl?
«Il Gazzettino di Udin, ai 2 di Jugn dal 2015, al veve publicât un articul dal titul “Scuâl martiel cjatât su la splaze inte lagune: salvât dai pescjadôrs”. La “prove” e jere une foto, ma fasint une semplice ricercje par imagjins o vevi scuviert che chê foto e jere stade fate a Sainte-Anne, in Guadalupa (Caraibis). Cumò, imagjinaitsi ce che a podaressin pensâ i turiscj: cualchidun spaurît di cjatâsi un scuâl in aghe al podarès decidi di anulâ il viaç».
__
Tai articui tu âs un stîl misurât e precîs, analitic. Mi fâs vignî iniment i tocs di Paolo Attivissimo, dean dai debunker in lenghe taliane (cumò resident in Svuizare e colaboradôr de Radio elvetiche).
«Paolo al è un grant gjornalist che o stimi, e che cumò o cognòs ancje in maniere personâl, ma nol è che mi sedi ispirât a lui e o vin doi stîi diviers. Ducj i doi o sin cordiâi, educâts, par no lâ jù al nivel inteletuâl di cui che al vûl imponi lis sôs ideis cu la insolence e il bulisim. Intai miei articui o ripuarti dut par che no si puedin tacâ, no lassi nuie al câs. E cussì, inte ricercje maniacâl di provis, o scuvierç che une presumude “bufule” e podarès jessi vere, invezit. Al sucêt ancje chest».
__
Aromai tu sês un espert, ti capitial che ti domandin consulencis?
«Si, mi capite dispès, e ancje dal forest. Di resint o soi daûr a colaborâ cuntun gjornâl francês intal cirî la origjin di cualchi “bufule”. Cu lis fuarcis dal ordin la mê disponibilitât e je massime e o furnìs ogni detai des mês ricercjis cuant che mes domandin. Intal 2015 o ai consegnât ai agjents, daûr de lôr domande, une mê ricercje su la “vite digjitâl” di un bandît leât a un procès a Rome. E je bastade une ricercje lungje e paziente in linie, fate cui imprescj juscj e dal dut legâi».
__
Par finî, nus dâstu cualchi consei par evitâ di deventâ vitimis, o piês difusôrs, di notiziis falsis?
«Stait atents ai titui sensazionalistics, no stait a fâsi tirâ a ciment des emozions, o leieit dut e doprait riferiments di plui bandis. Ognidun al pues colâ intune “bufule”: no stait a coionâ cui che i crôt, e tornait a dialogâ ancje offline devant di un cafè o di une sgnape (se o vês miôr chê, ma no masse). E no stait a fâsi sorevinci dai bravaçs in rêt, mantignîsi coragjôs e educâts. Se us ofindin o adiriture us menacin di muart – ogni tant a mi mi capite -, no stait a patî e denunziait». ❚
Dree Venier
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
LIS VORIS…
Sul vieri di lune
• Si semenin, tal viert: verze capûs, cevole, fenoli, latuiis, lidrics, rati tardîf, ravanel, spinaze.
• Si traplantin, tal viert: jerbe rave, blede di cuestis, cicorie, fenoli, puar, lidric, selino di cuestis.
• Si ledrin: fenoli, puar, selino; si sblancjin indivie e lidric di Trevîs.
Sul zovin di lune
• Si semenin, tal viert: savôrs e ravanel.
• Si traplantin, tal viert: blede di cuestis, verzis, cicorie, cicorie catalogne, fenoli, indivie, latuiis, lidric.
… E CHEL DI METI TAL SAC
Si cjapin sù:
angurie, jerbe rave, basili, blede di cuestis, blede di tai, cardi, carote, cauliflôr, verzis, cudumar, cicorie, cevole colôr di rose de val Cose e rosse di Cjavàs, fasûi secs (ancje il Fiorina di Lusevare) e vuaìnis, indivie, fenoli, latuiis, melanzane, melon, patate (ancje chê di Ribis e di Godie), pevaron, puar, pomodoro, lidric, râf (ancje chel di Verzegnis), rati, selino di cuestis, spinaze, coce, coçut.
Intal broili si cjapin sù:
fîcs
frambuLIS
miluçs
miluçs ingranâts
coculis
nolis
pierçui
piruçs
ciespis
ue
✒ Adriano Del Fabro
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Timp indaûr, cuant che la musiche si le scoltave ancjemò dal vinîl, un disc nol jere dome un supuart sonôr, ma ben un ogjet di cjalâ e tocjâ, fintremai une opare di art in cierts câs. Cu la rivade dai CD la situazion e je cambiade, nol esist cuasi plui chel incjant leât al ogjet in se. Ogni tant però si cjate cualchi ecezion, e chest al il câs di Platimi l’ultin CD dai Fîl e Fiâr, produsût de etichete Musiche Furlane Fuarte: un box di carton che al ten dentri, sore al cd, un libri di poesiis di Massimo Govetto.
Il lavôr, di fat, al nas de colaborazion jenfri il grup e il poete furlan. Une misture perfete di rock e poesie che si disvilupe tai nûf tocs dal CD. Cjançons e poesiis si alternin in maniere ecuilibrade, la man che e à scrit ducj i tescj e je simpri chê di Govetto e, di fat, ancje il cjantât al è poesie in musiche. La vôs di Moira Misson e interprete i tescj cun caratar e grande personalitât, supuartade dal rock grintôs di Erik Canciani, Marco Pletti e Mirco Tondon. Di Platimi, il toc che al da il non al CD, a Oltri passant par Uarbe e Monfalcon, il disc si lu scoltarès dut intun flât, tant il ritmi al cjape e al coinvolç. Tal mieç però, a ripuartânus ae calme e ae riflession lis poesiis Je, No sai, Intôr, Tornimi il cumò e Bastimi, ognidune recitade di vôs diferentis. E ce vôs! Si scomence cun Monica Aguzzi e si finìs cun Claudio Moretti, ma tal mieç a son Luca Zalateu, Fabiano Fantini e Tiziana Perini.
Un lavôr complet, che al emozione e divertìs, e che di fat tal 2009 al à vinçût la targhe Deganutti come miôr produzion dal an.
Une uniche note e somee stonade: scritis e ringraciaments ducj par talian, un pecjât par un CD in marilenghe.
FEDERICA ANGELI
CULTURE – Platimi, Fîl & Fiâr............
Timp indaûr, cuant che la musiche si le scoltave ancjemò dal vinîl, un disc nol jere dome un supuart sonôr, ma ben un ogjet di cjalâ e tocjâ, fintremai une opare di art in cierts câs. Cu la rivade dai CD la situazion e je cambiade, nol esist cuasi plui chel incjant leât al ogjet in se. Ogni tant però si cjate cualchi ecezion, e chest al il câs di Platimi l’ultin CD dai Fîl e Fiâr, produsût de etichete Musiche Furlane Fuarte: un box di carton che al ten dentri, sore al cd, un libri di poesiis di Massimo Govetto.


text:
2 di Avost
Il 2 di Avost e je la 214° zornade dal Calendari Gregorian, (la 215° se l'an al è bisest). A mancjin 151 zornadis pe fin dal an.
Acjadiments[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
Nassûts vuê[cambie | modifiche il codiç]
Muarts vuê[cambie | modifiche il codiç]
- 1912 - Giovanni Gortani avocat, politic e scritôr furlan (n. 1830)
Fiestis[cambie | modifiche il codiç]
In Friûl[cambie | modifiche il codiç]
- fieste dai oms
Vie pal mont[cambie | modifiche il codiç]
Religjosis[cambie | modifiche il codiç]
- S.Eusebi di Vercelli
- Perdon di Assisi


text:
Folkest 39me edizion – dai 22 di Jugn ai 10 di Lui
Cun anteprimis al cartelon tra fin di Avrîl e prins di Mai e concierts che a laran indevant ancje dopo dal festival ’fin ae fin di Lui
FOLKEST: TRENTENÛF EDIZIONS DI UN FESTIVAL CHE AL ESPLORE LIS MUSICHIS E LIS CULTURIS DAL MONT
ANTEPRIMIS AL CARTELON ESTÎF TRA FIN DI AVRÎL E PRINS DI MAI CUN EUGENIO FINARDI IN CONCIERT SABIDE AI 29 DI AVRÎL A TUMIEÇ (TEATRI COMUNÂL LUIGI CANDONI, AES 21.00) E LA REPLICHE DAL CONCIERT-SPETACUL ORCOLAT ’76: SIMONE CRISTICCHI RACCONTA L’ORCO CHE DIVORA LA TERRA. IERI E OGGI (SABIDE AI 6 DI MAI TEATRI GNÛF “GIOVANNI DA UDINE”, AES 21.00)
PASSE SESSANTE I APONTAMENTS COMPLESSÎFS PE EDIZION 2017, CUN 23 COMUNS FURLANS, TRA CHESCJ UDIN, SPILIMBERC, VILE MANIN, TUMIEÇ, FIN A RIVÂ A CJAUDISTRIE E LA SLOVENIE
VE CA LIS PRIMIS ANTICIPAZIONS AL PROGRAM 2017
A vegnin di ogni bande dal mont i artiscj che, come ogni Istât cence interuzion dal 1979, a animaran i tancj palcs di Folkest dai 22 di Jugn ai 10 di Lui che a vegnin – cuntune serie di concierts programâts ancje dopo dal festival, ’fin ai 26 di Lui – tra chescj Udin, Spilimberc, Vile Manin, Tumieç, ma ancje Cjaudistrie e la Slovenie, par un totâl di 24 placis cui apontaments dal principâl festival che al esplore lis musichis e lis culturis dal mont. Artiscj tant diferents fra di e un festival di cos pensât propit par valorizâ dute chê musiche che, di là dal jessi definide folk, world, jazz o cjantautorâl, pure o contaminade, e sepi dâ vôs aes lidrîs culturâls di cualsisedi bande dal mont, ancjemò une volte une ocasion par passâ i confins fra i gjenars. Nus contaran liendis antighis e storiis comunis, liendis di erois e contis di int semplice che a son di ducj e a fasin part de braùre culturâl dai popui, ma dispès a son lis stessis storiis, declinadis in lenghis diviersis. Dius, semidius, pan azim e pan neri…
Dopo dal focus dal an passât, incentrât ’su la Sardegne e culminât cu la consegne dal Premi Folkest ae Cariere al maraveôs grant vieli, Luigi Lai, mestri des milenariis launeddas, chest an o restarìn intal Mediterani, dedicantsi ae citât di Napoli e ae sô complesse trame culturâl, multi-etniche par conotazion, napoletane par vocazion e unicitât de ispirazion musicâl. Ve alore une serie di grancj artiscj partenopeus, vuidade di Enzo Avitabile, fresc vincidôr di ben doi Premis David di Donatello, che si esibirà a Montreâl ai 28 di Jugn, e che al viodarà ’sul palc Teresa Di Sio cuntun grant omaç a Pino Daniele, in program a Cjaudistrie ai 21 di Lui, i Solis String Quartet e Jenny Sorrenti cun Saint Just a Spilimberc ai 9 di Lui e i plui zovins, e mancul cognossûts, Vianova e Sun&Passion. Nol mancjarà pe 39me edizion di Folkest il mont de cjançon anglosassone cui princips e inventôrs dal folk-rock britanic, i Fairport Convenzion, ai 10 di Lui a Spilimberc, e la vôs e front man dai Genesis, un dai grups plui impuartants e inovatîfs de storie dal rock progressîf, Ray Wilson, in conciert simpri a Spilimberc, ai 11 di Lui. Spazi ancje pes gnovis frontieris dal folk-metal, cui lombarts Folkstone ai 12 di Lui a Spilimberc e, naturalmentri pe grande cjançon di autôr taliane, cu la esibizion di Ron ai 22 di Lui a Cjaudistrie
e ………
Intai passe setante apontaments complessîfs no mancjaran i ’sunôrs e lis melodiis di tradizion e ispirazion celtiche, une sezion che no mancje mai al festival, cussì come lis musichis di confin, dal manouche al balcanic, al klezmer, al blues. Cence dismenteâ la patulie dai artiscj regjonâi, che come ogni an a varan presincis significativis, cuntune anteprime impuartante inte curnîs storiche dal Cjistiel di Ruvigne ai 11 di Lui cu La Fieste da Sedon, che e clamarà adun ducj i musicants de musiche popolâr furlane pal tradizionâl apontament di principi Istât.
Altre anteprime significative a Ospedâl di Glemone: une serade dute al feminin, che e ricjaparà idealmentri il focus dal an passât dedicât ae Sardegne, cu la presince di Ambra Pintore cul so cuartet (za vincidore assolude di Suonare@Folkest intal 2015), che e presentarà il so gnûf progjet discografic, prodot di Sar’d music. Sul stes palc e cjatarà spazi ancje la zovine Martina Jori, ladine dal Sud Tirôl. Infin il grant cjapitul des gnovis propuestis talianis cul apontament di Suonare@Folkest. Ai 4 di Lui che al ven, pe seconde volte dopo dal ’sucès organizatîf dal an passât, si fasarà in Cjistiel a Udin la serade conclusive dal concors Suonare@Folkest: une serade dulà che si sfidaran pe vitorie finâl i grups vincidôrs des singulis seradis di cualificazion teritoriâls, che a son stâts selezionâts tacant dal mês di Dicembar 2016 di une base di 148 formazions iscritis e une votazion dal public ’su Facebook che si è daûr a fâ propit in chescj dîs. Ospits di onôr, clamâts a concludi la serade, i sicilians Pupi di Surfaro, vincidôrs dal Premio Andrea Parodi di Cagliari pal 2016. Intal periodi clou dal festival, concentrât a Spilimberc tra il 7 e ai 10 di Lui, ’tal sarà spazis dedicâts ai plui piçui cun Ven a provâ un strument cui docents de scuele di musiche Gottardo Tomat e il spetacul zûc cul Molino Rosenkranz. Lis presentazions di diviersis novitâts editoriâls, incuintris e dibatiments publics a fasaran di curnîs ai moments plui spetacolârs dal festival, rapresentant un so completament ideâl. Al è chest un setôr che de edizion passade ’tal è stât curât une vore, cul coinvolziment di cjasis editoriâls regjonâls e talianis e di istituzions impuartantis tant che il Nuovo IMAIE.
Ma la 39me edizion di Folkest, e sarà precedude di dôs grandis anteprimis di primevere, a scomençâ, sabide ai 29 di Avrîl, dal grant conciert di Eugenio Finardi li dal Teatri comunâl Candoni di Tumieç, organizât cun Nuova Pro Loco Tolmezzo. A distance di siet agns il cjantautôr milanês al torne in Cjargne par un gnûf conciert che za si anunzie memorabil pai siei tancj fans di dutis lis etâts: si trate di fat di une des tapis dal so tour Musica Ribelle pensât l’an passât par celebrâ i cuarante agns de sô storiche cjançon-manifest che e puartave il stes non e lât indevant cuntun ’sucès tant grant intai ultins mês, fin in Cine.
Sabide ai 6 di Mai, invezit, in program li dal Teatri Gnûf “Giovanni da Udine” (oris 21.00) la repliche di Orcolat ’76: Simone Cristicchi racconta l’Orco che divora la terra. Ieri e oggi, cun Simone Cristicchi e Francesca Gallo, la vôs di une storiche interprete dai nestris palcs, la ’atore Maia Monzani, il “Coro del Friuli Venezia Giulia”, preparât dal M° Cristiano Dell’Oste, e la Mitteleuropa Orchestra direte dal M° Valter Sivilotti. Une riflession ’su ce che ’tal è ’sucedût in Friûl dai 6 di Mai ai 15 di Setembar dal 1976: in quei momenti – a scrivin Simone Cristicchi e Simona Orlando – puoi vedere i vitigni ascendere in paradiso e ricadere all’inferno. L’Orcolat è ancora vivo, una creatura veloce e famelica che ti rincorre e vuole a tutti i costi raggiungerti. Un lavôr atent e documentât che, dopo cualchi mês di studi e di documentazion, al à rivivût chei dîs, tra realtât, sium e sperance pal avignî, intune sorte di puint ideâl cui dîs nestris, tant atuâl, che al ven riproponût cumò, inte ricorence dai cuaranteun agns di chel aniversari dai 6 di Mai. Come che tancj si visaran, dut il spetacul, che al à debutât intal Domo di Glemone, ’tal è stât regjistrât di une troupe televisive sot de direzion de regjiste Rai Claudia Brugnetta e, prodot di FolkestFilm, ’tal è stât mandât ’su lis frecuencis de Rai FVJ inte serade dai 9 di Dicembar dal 2016, dismovint ancjemò emozion e amirazion e cumò al deventarà in curt un DVD.
INFO PRESS: ufficiostampa@volpesain.com
(335.6023988 – 392.2067895)


text:
Bundestag de Gjermanie
Il Bundestag, (/ˈbʊndɛsˌta:k/), o Diete federâl al e il parlament federâl todesc e a esprim la rapresentance popolâr dal popul de Republiche Federâl di Gjermanie.La so sede ai e stade precedentementri a Bonn,cuanche la Gjermanie a e stade divise,e a Berlin dal 1990,agn de unificaziôn. Durant la ditature di Hitler,il Bundestag al e stat sostituît dal Reichstag. Vuei la so sede ai e al Palaç dal Reichstag.Dal 26 otubar 2021 il President al e Bärbel Bas (CDU).
Informazions gjenerals[cambie | modifiche il codiç]
Il Bundestag al e normalmentri format da 709 deputâts ca son elets cun un metodo proporzionâl.A ogni eletôr a spete une schede cun doi votos da esprimi:un par un partît e un par un candidât. La ripartizion dai parlamentârs a nivel federâl ai e puramentri proporzionâl poiché i segjos a son asegnâs su le base dai vots determinats da la seconde schede,chest al e pusibil parce che il Bundestag non a un numar fis di membris.Fin al 2008 al vignive doprat il metodo proporzionâl di Hare-Niemeyer ma cun la sucessive riforme al ven doprat il Sainte-Laguë.A puedin quindi partecipâ a la distribuzion dai segjos lis listis che ai an superât il 5% dai vots (5% Klausel) o che ai an elet almanco trê deputâts in tai collegjos magjoritars. Il President al ven elet in te sedude costituent dal parlament e la so persone ai e l'espresion da Fraktion (grup parlamentâr)plui numerôs.Vizin al president al e il Praesidium,un grup di vice-presidents che a son espresion di chealtris grups par rindi plui equilibrade la situazion in sedude.
Vizin al Bundestag al e il Bundesrat(Consei federâl) cun cui al complete il bicamerâl dal parlament todesc.Il sisteme dal Bundestag e Bundesrat al e simil a chel dal parlament talian di Cjamare dai Deputats e Senât.
Funzions[cambie | modifiche il codiç]
Il Bundestag al a quatri funzions principai:
- Al e l'organ decisiv par l'elezion dal Guvier e infati al eleç il Cancelîr;
- Al e l'organ decisiv par la promulgazion das leçs che a vegnin aprovadis o no durante une o plui sedudis;
- Al e l'organ controllôr dal Guvier e al pues domandà all'Esecutîf di rindi cont dal so operât;
- Al e l'organ di rapresentance di dut il popul: il Bundestag al a il compit di occupasi dai problems di duç i grups sociai discutendui publicamentri.
Legisladure[cambie | modifiche il codiç]
Lis precedentis legisladures a si son così sucedutis:
- I: 7 settembre 1949 - 7 settembre 1953
- II: 6 ottobre 1953 - 6 ottobre 1957
- III: 15 ottobre 1957 - 15 ottobre 1961
- IV: 17 ottobre 1961 - 17 ottobre 1965
- V: 19 ottobre 1965 - 19 ottobre 1969
- VI: 20 ottobre 1969 - 22 settembre 1972
- VII: 13 dicembre 1972 - 14 dicembre 1976
- VIII: 14 dicembre 1976 - 4 novembre 1980
- IX: 4 novembre 1980 - 29 marzo 1983
- X: 29 marzo 1983 - 18 febbraio 1987
- XI: 18 febbraio 1987 - 20 dicembre 1990
- XII: 20 dicembre 1990 - 10 novembre 1994
- XIII: 10 novembre 1994 - 26 ottobre 1998
- XIV: 26 ottobre 1998 - 17 ottobre 2002
- XV: 17 ottobre 2002 - 17 ottobre 2005
- XVI: 17 ottobre 2005 - 17 ottobre 2009
- XVII: 17 ottobre 2009 - 22 settembre 2013
- XVIII: 22 settembre 2013 - 24 settembre 2017
- XIX: 24 settembre 2017 - presente
La XIX Legisladure che ai e comenciade tal 2017,il partît da Canceliere Angela Merkel (CDU/CSU)a ragiunç il 34,7% dai segjos (246) cun i deputâts cussì distribuîs:
CDU: 200 (27,5%) SPD: 153 (20,51%) Die linke: 64 (10,16%) Die Gruenen: 63 (10,00%) CSU: 46 (6%) AfD: 94 (12,46%) FDP: 80 (11,32%)


text:
…Tiziana: jê e sarès stade devant dai nestris voi tes peraulis e tai dissens di Alberto, e e je ancje vuê par ducj chei che a cognossin lui e lis sôs composizions. E fo di fat la creativitât a dâ forme al so sintî e al nestri percors, cence savê che il pont finâl al sarès stât chest libri… Il timp dal corot ’tal è un timp dolorôs e complès; e pûr al pues jessi une grande oportunitât: di confront cun se stes e cu lis propriis emozions, ma ancje di evoluzion e di cambiament. Al è un timp taponât… Trasformazion, evoluzion, pussibilitât e creativitât te art come te vite, ancje passant un timp di do fuart, a somein sclopâ tal dissen in cuarte di cuviertine: une lavagne cuntun sfuei blanc. E je simpri une pagjine che si pues scrivi te vite.
Viale Barbacane, 17 – 33097 Spilimbergo (Pn)
Tel. 0427 51230
email: info@folkest.com
P.I. 01419440936


text:
Di solit, lis fiestis di popul a nassin dal bas e a sublimin un sintî comun, une partignince di là des divisions, un alc che al meti adun. Cussì, la cjosse che la Regjon a ves ricognossût uficialmentri la date dai 3 di Avrîl tant che fieste de Patrie, sul imprin e je stade saludade di tancj tant che un just ricognossiment spietât di agns. Po si è metude tra i pîts la politiche regjonâl e i partîts, che fintremai te dì prime a cjalavin chê date cun distac seren. Un mût par puartâ tal cavîl ce che si faseve in sante pâs. E duncje: disfâ. Rompi i cits. A ’nt vin letis, di ca e di là, di ducj i colôrs: “Che e deventi une zornade par dute la regjon: une fieste regjonâl”, cualchidun al à proponût dai scagns dal Consei di Plaçâl Oberdan. “E i triestins, dulà ju metìno?”, ur àn rispuindût. “E i pordenonês?”, ur àn ribatût, come se lis edizions de Fieste dal Friûl no si fossin mai davueltis di là dal Tiliment. Discussion e votazion in aule ai 17 di Març par chel pachetut che midiant di chel il stes Consei al organizarà la fieste, finanziaments e studis a associazions, ricercje sul Autonomisim, manifestazions varis. Jenfri aprovazions bipartisan, tentatîfs par ritocjâ di ca e di là, butant dentri chel e chel altri, inagant il spirt origjinâl de stesse fieste, la nestre politiche e à fat ce che e sa fâ di miôr. Fossie stade cidine, o varessin vude une fieste in plui sul calendari e mancul stupidets di sintî. Parcè che, cemût che al diseve pre Checo Placerean, “cuant che une idee e je biele, il podê al prin colp al cîr di copâte; se nol rive, al cîr di comprâte; se nol rive ancjemò no, le fâs so e le smamìs”. Al moment o sin te fase doi. ❚
✒ Oscar Puntel
L’EDITORIÂL / La multiculturalitât e valorize il grant e il piçulZuan Marc Sartôr
Belle époque. Un student di Gurize al viaze cul tren dilunc la Südbahn (la Ferade Meridionâl, di Viene a Triest). Al torne a cjase dopo agns di studi inte universitât de capitâl imperiâl. Al à frecuentât la preseade facoltât di fisiche, là che si davuelzin lis prestigjosis lezions dal professôr Jožef Štefan, il famôs fisic […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Sport… che ti trai / San Marc, il paîs plui sportîf dal Friûl | La associazion don Bosco: amicizie e agregazionFrancesco Tonizzo
Intal piçul borc dongje di Merêt di Tombe si respire culture sportive e otegnin risultâts preseâts in tantis dissiplinis Cuatricent animis, plui o mancul. E un cûr sportîf di no crodi. Al è il trat distintîf di San Marc di Merêt di Tombe, un paîs intal mieç dal Friûl indulà che a son nassûts une […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +


text:
– Lassaitlu stâ! Fedêi, judaitmi!
– Tasêt, predi: vô, tes vuestris bielis citâts, no savês nuie di ce che o vin di scombati, nol è scrit nuie tai vuestris biei libris. O sês pene rivât, ma se o restarais ca sù di nô par cualchi an o ‘ndi varès provis fin vonde.
– O sês lâts fûr di sintiment! Cumò vonde, finîtle in non di Diu, cui us daial il podê di menaçâ un dai siei fîs?
Il predi al cjapà il frut tal braç e si invià corint bande il paîs.
– Se al è fi di Diu no sai, ma di sigûr nol è fi di umigns. Al è un di lôr, al è un salvan. Vualtris doi, fermaitlu.
Doi omenats, a chel ordin dal merìe, a brincarin il predi e i gjavarin des mans il frut trimant.
– Un puar vuarfin. Selerâts, nemîs di Crist!
Si butà in zenoglons e al tacâ a preâ.
– Sì, predi, un vuarfin. Saial dîmi cemût che a son muarts so pari e sô mari? A si son distudâts planc a planc tant che lumins, cun dut che a vevin nemâi e cjamps e a no pativin la fan. Nissune malatie, no vevin bugnons ni segnâi di altre fate, a si sintivin dome stracs. Stracs e avilîts, e ju àn cjatâts tal flum, inneâts, e lis bestiis sparniçadis cence vuide. Ducj si lu sa che i salvans a mudin i lôr fîs cui nestris, te scune, la gnot.
– Cheste matetât e scuen finî daurman. Jacum, al è to nevôt, dîs alc.
– Chel li nol è gno nevôt, don. Lu vês dit propit vô che al à imparât a lei di bessôl e al capìs di latin come se al fos lât in ‘siminari. Al à i voi spirtâts dai salvans e al cjale fis, cun asse. Ancje cumò, lu viodêso, al è cui voi fissâts tal cîl e nol dîs peraule.
– Ma al è un frut cussì inteligjent, cussì bon, al è simpri cun me in glesie di cuant che a son muarts i siei gjenitôrs. Lassaitlu in pâs, volarà dî che lu mandarìn a studiâ, i scrivarai al vescul e i cjatarìn un puest lontan di ca. Par plasê, fradis!
– Masse tart. Chest no nus scjampe. Copilu!
Un dai omenats al tirà fûr un curtìs e lu impirà tra lis cuestis.
– Aaaaaahhhhh.
Al jere stât l’om a berlâ, cuant che un licuit latisin al jere spissulât pardut de feride. Il braç dal om al cisave dulà che il sanc forest lu veve tocjât. I mancjarin lis gjambis. Il licuit, come aghe cjalde, i brusave la cjar e i voi colantji intor. Il frut al cjalave scaturît, sameave che lui, plui di ducj, si des di maravee.
Dai arbui dulintor, a colp, une fumate penze faliscjade di arint e cuvierç dut. La tiere e trime e di dongje al rive sunôr di sivilots.
E prime che la fumate si sfanti, lassantsi daûr dome davoi e confusion, centenârs di vôs, intune, a disin:
Nô o sin antîcs, sin fîs da la mont
nô o jerin ca za prime di vô
di prin che a scomençassis a slambrâ la foreste
cui vuestris filârs e a sburtânus lontan
e ca nô o sarìn ancje dopo di vô
di Pablo Gortan


text:
23/03/09
Modulistiche bilengâl in linie
14/03/09
Scree dal an academic de Universitât dal Friûl
11/03/09
Su la strade di une leç regjonâl ancje pal todesc
“Fâ buine une leç par promovi e par difindi lis varietâts gjermanichis feveladis inte nestre regjon”. Chest al jere il prin pont dal document “Pai dirits linguistics in Friûl – Vignesie Julie 2008-2013” che il Comitât 482 al veve presentât ai candidâts in corse pes elezions regjonâls dal Avrîl dal an passât.
Vuê di matine un grup di conseîrs regjonâi dal centri diestre al à presentade la propueste di leç par tutelâ e promovi lis minorancis di lenghe todescje de nestre regjon. Al è un pas impuartant che al va propit inte direzion che o vevin proponût. Par chest si à di disi grazie massime al vicepresident dal grup consiliâr dal PdL, Franco Baritussio (te foto), che su chest teme si à simpri mostrât une vore cjalt e che al è il prin firmatari de propueste.
Cumò o sperìn che la propueste e puedi lâ indenant cence masse pidiments cemût che, magari cussì no, i veve tocjât al disen di leç pal furlan. Dut câs, prime di rivâ al esam dal Consei, al è impuartant scoltâ ce che a disaran lis realtâts associativis che ta chescj agns a son stadis in prime linie intal difindi e intal promovi lis varietâts todescjis dal Friûl. Cun di fat, a son propit lôr che, se al ves di coventâ, a puedin dâ conseis impuartants par miorâ il test.
08/03/09
Sui vot di Març
Marilenghe. Mari patrie. Mari tiere. A son peraulis là che cul zontâ “mari”, in plui di incressi il sens di afiet par ce che a rapresentin, si va marcâ cun plui fuarce il lôr aspiet feminin. Dut câs, ce che si vûl fâ intindi cu lis peraulis al è dispès lontan de realtât. In chest, magari cussì no, il riclam al feminin, al sune inmò plui induvinât.
Cun di fat, pes lenghis, pe tiere e, chel istès, pes feminis, si fevele tant di rispiet e di avualiance, ma cuant che si passe ai fats la situazion e mude. E nol covente lâ in paîs lontans par viodilu. Denant di une façade fate di dirits compagns par dutis e par ducj, masse voltis si plate la discriminazion.
Par chest fevelâ di dirits al à ancjemò sens. Seino dirits linguistics e nazionâi, come che si à fat ai 27 di Fevrâr, seino dirits des feminis come che si fâs vuê ai 8 di Març. Cu la cussience, però, che i dirits a valin simpri e no dome une dì par an e che, nol baste fevelâ di lôr, mi si à ancje di metiju in vore.
04/03/09
Nomenât il gnûf Comitât Tecnic Sientific de ARLeF
I fasìn duncje i nestris auguris di bon lavôr ai gnûfs membris dal CTS de ARLeF: Donato Toffoli e Piera Rizzolati pe planificazion linguistiche; Alessandra Burelli e Pierino Donada pe didatiche; William Cisilino e Luca Peresson pai mieçs di comunicazion; e Maria Carminati pe produzion artistiche, musicâl, e multimediâl.


text:
Top-Weine 2020 aus Vulkanland Steiermark zum Preis bis 10 €
-
2020 Gelber Muskateller Vulkanland Steiermark DACWeingut FrauwallnerWeingut FrauwallnerVulkanland Steiermark, Steiermark, Steiermark, Österreich92
-
2020 Sauvignon Blanc Vulkanland Steiermark DAC Ried KratzerWeingut FrühwirthWeingut FrühwirthVulkanland Steiermark, Steiermark, Steiermark, Österreich92
-
2020 Chardonnay Vulkanland Steiermark DACJosef Scharl – CharakterweineJosef Scharl – CharakterweineVulkanland Steiermark, Steiermark, Steiermark, Österreich91
-
2020 Morillon Vulkanland Steiermark DACWeingut FrauwallnerWeingut FrauwallnerVulkanland Steiermark, Steiermark, Steiermark, Österreich91
-
2020 Morillon Vulkanland Steiermark DAC RBWeingut FrühwirthWeingut FrühwirthVulkanland Steiermark, Steiermark, Steiermark, Österreich91
-
2020 Riesling Vulkanland Steiermark DACWeingut EngelWeingut EngelVulkanland Steiermark, Steiermark, Steiermark, Österreich91
-
2020 Sauvignon Blanc Vulkanland Steiermark DACWeingut FrauwallnerWeingut FrauwallnerVulkanland Steiermark, Steiermark, Steiermark, Österreich91
-
2020 Sauvignon Blanc Vulkanland Steiermark DAC KlassikWeinerlebnis Martin WippelWeinerlebnis Martin WippelVulkanland Steiermark, Steiermark, Steiermark, Österreich91
-
2020 Weißburgunder Vulkanland Steiermark DACWeingut KrispelWeingut KrispelVulkanland Steiermark, Steiermark, Steiermark, Österreich91
-
2020 Weißburgunder Vulkanland Steiermark DACJosef Scharl – CharakterweineJosef Scharl – CharakterweineVulkanland Steiermark, Steiermark, Steiermark, Österreich91
-
2020 Weißburgunder Vulkanland Steiermark DACWeingut FrühwirthWeingut FrühwirthVulkanland Steiermark, Steiermark, Steiermark, Österreich91
-
2020 Welschriesling Vulkanland Steiermark DACWeingut NeumeisterWeingut NeumeisterVulkanland Steiermark, Steiermark, Steiermark, Österreich91
-
2020 Morillon Vulkanland SteiermarkWeinerlebnis Martin WippelWeinerlebnis Martin WippelVulkanland Steiermark, Steiermark, Steiermark, Österreich90
-
2020 Sauvignon Blanc Vulkanland Steiermark DACWeingut EngelWeingut EngelVulkanland Steiermark, Steiermark, Steiermark, Österreich90
-
2020 Sauvignon Blanc Vulkanland Steiermark DACWeingut FrühwirthWeingut FrühwirthVulkanland Steiermark, Steiermark, Steiermark, Österreich90
-
2020 Weißburgunder Vulkanland Steiermark DACWeingut FrauwallnerWeingut FrauwallnerVulkanland Steiermark, Steiermark, Steiermark, Österreich90
-
2020 Weißburgunder Vulkanland Steiermark DAC KlassikWeinerlebnis Martin WippelWeinerlebnis Martin WippelVulkanland Steiermark, Steiermark, Steiermark, Österreich90
-
2020 MuscarisWeingut Winkler-HermadenWeingut Winkler-HermadenVulkanland Steiermark, Steiermark, Steiermark, Österreich89
-
2020 MuscarisWeingut Winkler-HermadenWeingut Winkler-HermadenVulkanland Steiermark, Steiermark, Steiermark, Österreich89
-
2020 Welschriesling Vulkanland Steiermark DACWeingut FrauwallnerWeingut FrauwallnerVulkanland Steiermark, Steiermark, Steiermark, Österreich89


text: Juste ben te zornade de fieste de bandiere nazionâl taliane, miercus ai 7 di Zenâr 2015, il dean dal Moviment Civic Culturâl Alpin-Adriatic dal Fogolâr Civic, prof. Alberto Travain, al à ricevude, par man dal inteletuâl meridionalistic dot. Fernando Luisi, la gale rosse-liliade borboniche, simbul di chê resistence di popul, lungje e acanide, stade tal Ream Sicilian Dopleât cuintri di sei anetûts a la Italie chê savoiarde, une resistence passade par solit par brigantarie nome, li che invezit si jere presentade tant che une vuerilie no propit cence ancje un spirt patriotic legjitimistic. Il prof. Travain al à dit di tignîsi in bon pe stime pandude e al à ricuardât “la disgracie di un moment storic tant insanganât propit juste sul nassi di une Italie Unide fate sù malementri, che e à insotanade e po dopo ingaiade la int dal Meridion par mandâle a vore tes fabrichis de Alte bande bonât o ben di soldâts e burocrazie a controlâ lis tieris di confin bande jevât: une talianitât, duncje, di riviodile, di tornâ a incuadrâle, di tornâ a implantâle – se si vûl e se in timp – su altris fondamentis, se mai si pues federalistichis e europeistichis in clâf civistiche e magari ancje rivoluzionarie”. La cerimonie di conferiment e je stade a Udin in Place dai Grans alì dal poç di Sante Marie de Misericordie, chel antîc dal Ospedâl, intor de cunvigne dal Fogolâr Civic setemanâl, la prime dal 2015, stade, daûr costum, alì dal Bar Savio.


text:
Saveri Sengar, ancje se al saveve che al varès podût indurmidîsi di bot par sveâsi intun altri timp, al polsave cul nâs pal aiar su la poltrone te sô buteghe di anticuari, cuant che al jentrà di buride Arcjan Rinalt.
“Siôr Sengar, viodêt ce che o ai cjatât!” al disè trionfant e i metè sul scritori un sfuei zalit dut sbrindinât. Saveri si pleà indenant come par usmâ la cjarte.
“Ce saressial?”
“L’origjinâl dal armistizi di Cormòns. Chel che o vin firmât cui Mucs tal 1866!”
Saveri prime al cjalà il sofit, dopo al butà il voli fûr de vitrine par dâ un cuc a Place Sant Jacum, in ultin al fusilà Arcjan: “Al è un fals.”
“Cemût, un fals?! Lu ai cjatât intun bancut a Gurize e …”
“Alc mi dîs che al è un fals.”
“Ma viodêt la cjarte, vecje, stagjonade…”
“Al baste pissâi sore.” Arcjan al restà cui dincj in bocje. Saveri si metè a ridi e Arcjan sustât lu mandà sul mus e al jessì de buteghe che l’altri al jere ancjemò che si sbultricave. Cuant che si cuietà, Saveri si jevà par cjoli de sô enormi librarie un libri polvarôs dal Lamarmora, stampât a Florence tal 1873, Un po’ più di luce sugli eventi politici e militari del 1866. Al saveve che l’armistizi che al veve disponût la fin des ostilitâts fra l’Italie e l’Imperi intant de tierce vuere di indipendence, al jere stât firmât te cjase dal cont Thurn. L’anession dal Friûl al Ream al sarès rivât dome dopo la pâs di Viene, ma i jere vignude la voie di sgarfâ un pôc di plui.
Dopo une miezore che al leieve, i vignì sù une tal sumiere che, just cuant che al pensave in ce lenghe che si fevelassin a cjase dal cont, si indurmidì stravuacât su la potrone. Lu sveà un vosarili, un cinglinâ di cjicaris, nancje che, tal palaçot, al fos daûr un riceviment. Come che dispès i capitave, si jere sveât di une altre bande e intun altri timp.
Si cjalà ator: al jere sentât suntune poltrone intun curidôr in bande dal salon dindulà che i rivavin vôs che a tichignavin par talian e par todesc. Si jere sveât te cjase dal cont Thurn, in chel dì che si veve di firmâ l’armistizi. Dut a un bot, une fantate lu clamà: lu veve sgambiât pal nodâr che al veve di scrivi l’armistizi par talian. La fantate lu cjapà sotbraç e lu compagnà tal salon, dulà che a jerin chei altris rapresentants che a spietavin di firmâ, bevint e mangjant a cuatri ganassis. Intun cjanton al jere il gjenerâl cont Agostino Petitti Bagliani di Roreto, circondât di cuatri di lôr in alte uniform. Al bruntulave che nol capive nuie di ce che al jere scrit e purtrop, il majôr Caccialupi, che al saveve il todesc, in chel moment nol jere presint. Saveri si prossimà al grop di talians, al saludà cuntune riverence e si metè a disposizion pe traduzion. A un mot dal cjâf di assintiment dal gjenerâl, Saveri si fasè puartâ une pergamene, une pene di ocje e l’ingjustri, si metè suntun taulin in bande a lei il test dal armistizi e, circondât dai gjenerâi e dai colonei talians, si metè a tradusi ben e no mâl.
In mancul di miezore al rivà a voltâ dut il test e lu consegnà al gjenerâl. Dopo di un pôc, ju lassà che a barufavin par cuistions di confins e al cirì un puest cuietut par indurmidîsi in sante pâs e tornâ indaûr tal nestri timp.
Cuant che Arcjan al tornà in buteghe par invidâlu a bevi un tai, al viodè che si jere a pene sveât e al capî che Saveri al jere stât in viaç: “No stait a dîmi!”
“E invezit al è propit cussì!”
“L’armistizi?!”
“Lu ai scrit jo” al riduçà Saveri.
“Ma lait sul mus!” i bruntulà Arcjan une seconde volte e al lè a bevi il tai di bessôl.
Cronichis di Saveri Sengar
di Franco Marchetta
#277
Note ae imagjine: Agostino Petitti Bagliani di Roreto


text:
Catalanisim, republicanisim e justizie sociâl. A son chescj i ideâi che a àn segnât la vite di Lluís Companys i Jover (1882 – 1940), prin president dal Parlament de Catalogne (1932 – 1933) e president dal Guvier catalan (Generalitat de Catalunya) dal 1934 al 1940.
Ativist republican bielzà di student, une volte deventât avocat al lavore cul sindacât in difese dai lavoradôrs. Cheste sô ativitât, intune cul impegn politic intal front republican e catalanist, lu puarte a jessi impresonât plui voltis. Intal 1931 al cjape part ae fondazion de Esquerra Republicana de Catalunya e pôc dopo, in rapresentance di chest partît, al rive ae vuide dal Comun di Barcelone. Al è un dai oms che, ta chel stes periodi, a son daûr de proclamazion de Republiche catalane: une indipendence formâl che e dure a pene 72 oris, ma che e vierç la strade pal Statût di autonomie catalan.
Il colp di stât militâr lu cjate ae vuide dal Guvier de Catalogne, une des areis che a resistin plui a dilunc al assalt des fuarcis fassistis spagnolis (e dai lôr aleâts todescs e talians). Cuant che aromai ancje la Catalogne e je pierdude, tal Zenâr dal ‘39, al passe in France là che al manten la vuide dal Guvier catalan in esili. Un an e mieç plui tart al è arestât dai naziscj in Bretagne e consegnât al regjim di Franco. Ai 15 di Otubar dal 1940 al ven fusilât alì dal cjistiel di Montjuïc. Fedêl fint insom ai siei ideâi, lis sôs ultimis peraulis a son “Per Catalunya!”.
CARLI PUP
TERITORIS – OMS DI LIBERTÂT. Lluís Companys, une vite al servizi de idee republicane (Catalogne)Carli Pup
Catalanisim, republicanisim e justizie sociâl. A son chescj i ideâi che a àn segnât la vite di Lluís Companys i Jover (1882 – 1940), prin president dal Parlament de Catalogne (1932 – 1933) e president dal Guvier catalan (Generalitat de Catalunya) dal 1934 al 1940.


text:
Un voli atent sui problemis che a interessin i plui zovins in cundizions di dificoltât economiche. La Fondazione Friuli e à simpri vude sensibilitât sul teme e di chest si à fevelât intal incuintri pe presentazion dal bant “Un passo avanti. Idee innovative per il contrasto alla povertà educativa minorile”, che al è stât ai 15 di Novembar te sale cunvignis de Fondazion, in vie Manin a Udin.
Il Font pal contrast de puaretât educative dai minôrs, che di chel e fâs part ancje la Fondazione Friuli, al è gjestît de imprese sociâl “Con i bambini”: fin cumò al à metût a disposizion dai ents dal tierç setôr, dai sogjets publics e dal mont de scuele, 360 milions di euros in trê agns. Cun chei bêçs a son stâts inviâts i prins cuatri bants, che plui in detai a àn permetût di aprovâ 80 progjets pe prime infanzie, 86 relatîfs ae adolessence e 83 pal cantin “gnovis gjenerazions”. Il cuart bant si clame apont “Un passo avanti. Idee innovative per il contrasto alla povertà educativa minorile”, e si pues discjamâ ae direzion internet http://www.conibambini.org/bando-un-passo-avanti/: cun chest si vûl sostignî i progjets plui inovatîfs, metint a disposizion 70 milions di euros.
Il workshop si è davuelt in vie Manin e al à vût l’obietîf di favorî il trasferiment des cognossincis e di competencis ai progjetiscj des organizazions dal tierç setôr, de scuele e dai ents publics, sburtant viers il lavôr di laboratori. Ta cheste maniere, si vûl stiçâ il disvilup di ideis e di progjets cul coinvolziment dai educadôrs.
Il “Font pal contrast dei puaretât educative dai minôrs” al diven dal protocol di intese che il President dal Consei dai Ministris al à firmât ai 29 di Avrîl dal 2016 cui ministeris de Economie, dal Lavôr e cu la Associazion des Fondazions di divignince bancjarie (Acri). Il font al à une durade di trê agns cuntune dotazion finanziarie di 120 milions di euros par an. La Acri e à po conferît il rûl di sogjet atuadôr dal font ae Fondazion “Con il sud”, che di bande sô e à metût in pîts une gnove societât sot forme di imprese sociâl partecipade de Fondazion stesse, cun chê di vê une distinzion clare cu lis sôs ativitâts ordenariis e di garantî trasparence e traçabilitât te rindicontazion e tai risultâts. ❚
Piero Cargnelutti
FONDAZIONE FRIULI. Impegn concret cuintri de puaretât educative dai plui zovins............
Un voli atent sui problemis che a interessin i plui zovins in cundizions di dificoltât economiche. La Fondazione Friuli e à simpri vude sensibilitât sul teme e di chest si à fevelât intal incuintri pe presentazion dal bant “Un passo avanti. Idee innovative per il contrasto alla povertà educativa minorile”, che al è stât ai 15 di Novembar te sale cunvignis de Fondazion, in vie Manin a Udin.


text:
Sostituzions
Come za dite tal cjapitul de formazion; se un zuiadôr si infortunee, il sostitût al cjape il so puest in automatic. Ma tu puedis ancje impuestâ sostituzions cun lis condizions.
Sostituzions cun condizions
Tu puedis impuestâ une sostituzion pe partide in anticipi, sie par fâ une mosse tatiche vincente sie par sostituî un zuiadôr strac cuntun plui fresch.
Tu puedis, ad esempli, cambiâ un atacant par un difensôr par difindi il risultât, o cambiâ un difensôr cuntun atacant se tu stâs pierdint. Tu puedis ancje cambiâ i ordins individuâi pia zuiadôrs.
Zontâ une sostituzion cun condizion
Par zontâ une sostituzion tu âs di là in "Sostituzions/Ordins” te pagjine de formazion. Tu sielzis il zuiadôr di tirâ fûr e il sostitût che tu vuelis fâ jentrâ. Daspò tu decidis lis condizions pe sostituzion.
Tu puedis impuestâ che la sostituzion a vignedi fate intun ciert minût, e/o a seconde dal risultât de partide visualizant lis "opzions avanzadis". Cundiplui, tes opzions avanzadis tu puedis dâ come condizion se un dai tiei zuiadôrs (o dal to aversari) al cjape un cartelin ros e cambiâ la posizion dal zuiadôr.
Zontâ un cambiament de ande
Tu zontis cambiaments a la ande simpri te sezion "Sostituzions/Ordins". Come pês sostituzions, tu sielzis il zuiadôr e tu zontis lis condizions par cuant che tu vuelis cambiâ ande.
Tu puedis zontâ cinc ordins ai zuiadôrs
Tu puedis zontâ fin a cinc diviers ordins ai zuiadôrs (cambiaments a la ande e sostituzions). Ma visiti, l'arbitri no ti lassarà fâ plui di trê sostituzions intune partide.
I ordins a vegnin eseguîts cuant che lis condizions a son sodisfatis.
Ducj i ordins a zuiadôrs a vegnin eseguîts te partide man a man che lis condizions a vegnin sodisfatis. Se la condizion no ven sodisfate, l'ordin nol vignarà eseguît.
Se tu ordenis une sostituzion al 65° minût cun cualsisedi risultât, la sostituzion a vignarâ fate al 65im minût. Se tu ordenis une sostituzion dopo 70 minûts se tu sês in vantaç, la sostituzion a vignarà fate in cualsisedi moment dopo il 70im cuant che/se la condizion a ven sodisfate. Duncje, se tu passis in vantaç al 80im minût, la sostituzion avignarà fate in chel moment.
Se tu impostis dôs sostituzions pal 70im minût, une se tu sês in vantaç e che altre se tu sês in vantaç par plui di un gol, e cuant che al rive il timp tu sês in vantaç par 3-0, a vignaran fatis dutis dôs.
Ocjo: Se tu âs dôi ordins cun lis stessis cundizions (minût e risultât, par esempli) NO vignaran eseguîts tal stes moment, ma secont l'ordin cronologjic de creazion.
Dopo la partide tu puedis viodi (ma no il to aversari) une liste di ducj i ordins vie un leam te pagjine de valutazions in stelis, insieme cun lis informazions di cuant che son stâts fâts, o parcè che no son stâts fâts.
No tu puedis reagjî ai infortunîs
No tu puedis impuestâ nissune condizion pai infortunis. Se un dai tiei zuiadôrs si infortune vie pe partide, il sisteme di sostituzions in automatic al jentre in zûc. Chest al vûl ancje dîsi che un infortuni al pues ribaltâ i tiei plans pe sostituzion, propite come tal balon reâl.


text:
Promovi le lenghe Furlane ancje tal mont dal balon29 Ottobre 2015
UDIN. Vinars ai 30 di Otubar aes 11.30 te sale stampe dal Stadi Friûl si fasarà la conference stampe di presentazion e la firme dal protocol di intese Udinese Calcio cun Arlef e Comun di Udin par tutelâ e promovi l’ûs de lenghe Furlane. Il protocol, che al sarà firmât ae presince dai gjornaliscj, al previôt une schirie di iniziativis pe tutele e pe promozion de lenghe furlane tal mont dal balon, dongje che te vite sociâl e tes ocasions di ogni dì. I detais a saran ilustrâts dal president dal Udinese Calcio Franco Soldati, dal Sindic di Udin Furio Honsell e dal president de ARLeF Lorenzo Fabbro.


text:
Bogna Koreng
Bogna Koreng (nassude intal 1965) e je une presentadore sorabe.
Bogna Koreng (sorap Bogna Korjenkowa) e je cressude intun ambient bilengâl, inte citât di Radibor (sorap Radwor), a nord di Bautzen (sorap Budyšin). Daspò de scuele superiôr e à studiât Gjermanistiche. Vuê e lavore dal 2003 come diretore di studis televisîfs a Bautzen e dal 2001 e je ancje la presentadore dal program televisîf in alt sorap “wuhladko”. La sô cariere inte television sorabe e scomence intal 1992, cuntun lavôr come colaboradore esterne. Bogna Koreng e je cumò a stâ cun la sô famee a Panschwitz-Kuckau.
Intal 2003 la trasmission e à ricevût il tierç premi intal festival internazionâl des radios e des televisions des minorancis, tra plui di 60 partecipants. Bogna Koreng e à ritirât il premi inte citât ucraine di Uschgorod.


text:
Associazione Calcio Milan
L'Associazione Calcio Milan (Associazion Balon Milan a la letare) e je une scuadre di balon de citât di Milan, nassude tal 1899 e che al dì di vuê e zuie tal campionât talian di Serie A. Il Milan e je la scuadre cun plui titui internazionâi: an'd'à 18 (7 a son lis Copis dai Campions concuistadis). In Italie e je la tierce scuadre a vê vinçût di plui, stant daûr ae Juventus e al Inter; il Milan difat al à vinçût 18 scudets, 1 Cope Federâl, 5 Copis Italie e 6 Supercopis talianis. I colôrs de scuadre a son il ros e il neri.


text:
Dialet udinês
Il dialet Udinês al è un dialet venit di imitazion e di seconde man che si è davuelzût fra i sorestants e i marcjadants de citât intant de dominazion Veneziane. Al è un dialet venit che si è une vore imbastardît cul lessic furlan.
Une volte al jere une vore fevelât in citât ma in dì di vuê al sta sparint e nol è plui fevelât dai zovins.
Si jere pandût tant che codiç lenghistic di prestiç sot dai venezians, vuê al à pierdût chest prestiç e al ven viodût mâl sei dai furlanofons, sei des fameis che lu dopravin e che a son passadis al talian.
Federico Vicario de Universitât di Udin al à fat notâ come che, dopo dal talian, la lenghe di lustri in citât fra i sorestants aromai e je deventade chê furlane tal puest dal dialet udinês.


text:
Semafar
Un semafar al è un dispositîf mecanic o eletric che al regole il trafic dai veicui e dai pedon s intes croseris. Il gjenar plui comun di semafar al è chel cun trê lûs di colôr:
- Vert, par lâ indevant
- Ros, par fermâsi
- Zâl o narançon come passaç intermedi tra vert e ros (e in ciert paîs ancje doprât par segnalâ che al sta par vignî il vert).
Il zâl al ten un significât diviers a seconde se al è intermitent (par indicâ di lâ planc, sta atents) o fis (fermâsi, se la nestre velocitât nus permet di fâlu cun sigurece).
Il prin semafar s puedin jessi consideradis lis lûs di transit instaladis devant dal parlament britanic a Westminster; la idee e fo dal inzegnîr J.P. Knight, specialist di segnâi feroviaris. Chest argagn al scomence a funzionâ ai 10 di Dicembar dal 1868, al imitave i segnâi su lis feradis e veve lis lûs a gas di colôr vert e ros impiadis dome vie pe gnot. La sô vite e fo curte, parcè che dopo pôc timp al esplodè par vie di un sfortunât incident, copant un puliziot; chest al ferme il disvilup de idee fintremai la invenzion de automobil. Il prin semafar moderni al fo instalât ai 4 di Avost dal 1914, a Cleveland, tai Stâts Unîts. Al gjestive il trafic tra il viâl Euclides e la vie 105 Est. Al veve dôs lûs, une rosse e une verde, montadis parsore di un supuart a forme di braç. Al veve mandave fûr ancje dai suns par segnalâ cui che stave passant


text:
Al è un pinsîr che mi baline di un pôc di timp. Al ven fûr de leture dal articul di Pre Rizieri su la Vite Catoliche a proposit di Pasolini e dal consumisim.
Il nestri autôr, su “Scritti corsari”, al tacave il mût di jessi de Glesie tai confronts di cheste gnove ideologjie, di chest “gnûf podê… un edonisim materialist e cence Diu che al sburte a produsi robis che no coventin, a consumâ e a strassâ… al cambie la nature de int, al jentre tal plui profont des cussiencis, butant vie i valôrs tradizionâi e la Glesie. Cheste gnove borghesie e à un gnûf spirt che, dant ai oms une vision totâl e uniche de vite, al jentre in competizion cun chel religjôs, salvant dome il clericalisim”.
Cussì, duncje, Pasolini dai agns ‘70 e cjalant indaûr mi somee che e sedi lade ancjemò piês.
O sin rivâts a fâ leçs par mandâ la int a lavorâ di domenie, tant che al arcivescul i tocje scuvierzisi sindacalist e preparâ il siopar des comessis.
Ma, a gno parê, chest al è dome l’aspiet plui sempliç de cuestion puestade di Pasolini che nus vise de fuarce di cheste ideologjie gnove tal cambiâ il spirt de int.
Di sigûr, fevelâ di consumisim intun moment di crisi profonde come cumò al somee un tic strani, ma propit invezit intun moment dulà che chest model di svilup al mostre dute la sô debolece, al sarès di stricâ une biele rie blancje e scomençâ dal principi. Viodi par esempli ce che al covente al Friûl vuê par jessi ancjemò Friûl e no dome une espression gjeografiche o un ricuart folcloristic.
O vûl dî, in pocjis peraulis, decidi su ce troi svilupâ ricercje e inovazion, dulà che a àn di jessi metudis stradis e feroviis, cuâi setôrs de industrie che a puedin lâ dacuardi cul ambient, e soredut meti la tiere al prin puest. Che al vûl dî no dome lavôr tai cjamps, aziendis agriculis, ma rispiet di un teritori e duncje de nature, tant che un regâl di Diu.
Cualchidun dai predis de autonomie al à scrit che nol pues jessi un Friûl che nol sedi cristian. No sai se è vere une afermazion cussì fuarte. Sigurementri, un Friûl cence valôrs di fonde nol rive a resisti plui di tant a nissun atac.
Ma i valôrs no son etichetis di tacâ di ogni bande, a son la rason stesse des sieltis che si fasin. ■
Dree Valcic
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +


text:
Pal 2021 a son a disposizion 600 mil euros de Fondazione Friuli par restaurâ il patrimoni culturâl dal teritori furlan. La Fondazione Friuli e à confermât ancje par chest an i 600 mil euros destinâts al bant “Restaur” dedicât ae conservazion e ae valorizazion dal patrimoni culturâl, cul obietîf di no lassâ disfurnîts i setôrs da la art, de architeture e de storie furlane. Ancje in chest câs, come che al è stât pes primis trê edizions dal bant, la iniziative e pues contâ su la colaborazion de Regjon e su la poie di Intesa San Paolo. «O lin indenant – al à spiegât Giuseppe Morandini, president di Fondazione Friuli, intant de presentazion vie internet – cuntun bant che in trê agns nus à permetût di intervignî in cuasi ducj i Comuns dai teritoris des ex provinciis di Udin e Pordenon. In chest prin periodi si à rivât, simpri cu la poie de Regjon e di Banca Intesa, a recuperâ ben 13 centris di agregazion». Ta chescj agns, in graciis dal bant di Fondazione Friuli, si è intervignûts par recuperâ afrescs, cuadris, manuscrits, sculturis, standarts, zardins storics e fintremai peliculis di epoche, ma ancje lant a ristruturâ edificis di destinâ a centris di agregazions, par no dismenteâ lis tantis piçulis glesiis di paîs, come che à ricuardât Simonetta Bonomi de Sorintendence regjonâl, intant de presentazion. «Al è un jutori impuartant a dute la economie regjonâl – e à dit la assessore regjonâl pe culture Tiziana Gibelli – dulà che la Regjon si è concentrade di une bande cui ristôrs, di chê altre cun progjets di ripartence destinâts a sogjets culturâi e sportîfs, che i bants a saltaran fûr tes prossimis setemanis –. Un altri intervent fondamentâl al è chel di Art Bonus Fvg, che za tal 2020 al à vût risultâts une vore impuartants: chest an si spietìn un numar plui alt di domandis in graciis dal inseriment des fondazions bancjariis, che a podaran beneficiâ dal credit di impueste». Il bant al è indreçât a istituzions e ents publics, ents religjôs, parochiis, fondazions e associazions cence fin di vuadagn: pal recupar di centris di agregazions a valin ancje lis associazions iscritis tal regjistri regjonâl dal volontariât, Aps e Onlus. Lis domandis a son di presentâ dentri dai 3 di Mai: «Soredut in chest moment dificil – al à dit Renzo Simonato di Intesa Sanpaolo – il patrimoni culturâl e artistic al à un valôr strategjic par rilançâ il paîs, creant valôr pe coletivitât, coesion sociâl e valorizazion des tradizions». ❚
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +